Li Keqiang

Li Keqiang (; 1 Julai 1955 – 27 Oktober 2023) merupakan mantan ahli politik China yang berkhidmat sebagai Perdana Menteri Republik Rakyat China ke-7 dari 2013 hingga 2023. Beliau juga merupakan anggota berpangkat kedua dalam Jawatankuasa Tetap Politburo PKC, badan membuat keputusan tertinggi de facto dari 2012 hingga 2022. Antara 2008 dan 2013 Li berkhidmat sebagai Naib Perdana Menteri bagi mantan perdana menteri Wen Jiabao.

Perlantikan Li Keqiang sebagai perdana menteri pada 15 Mac 2013 menyusul selepas pemilihan Xi Jinping sebagai presiden sehari sebelumnya. Setelah berkhidmat hampir 10 tahun, beliau digantikan oleh Li Qiang sebagai Perdana Menteri Republik Rakyat China pada 11 Mac 2023.

Kehidupan awal
Li Keqiang lahir di Anhui pada 1 Julai 1955 itu menjalankan kerjaya politiknya lebih banyak di bidang pendidikan, dan kepemudaan sehingga tahun 1998. Li Keqiang sebelumnya menjawat sebagai wakil perdana menteri China. Lahir di Dingyuan, Wilayah Anhui, dia memulakan kerjaya politiknya pada tahun 1974 dan bergabung di Parti Komunis China pada Mei 1976.

Kerjaya 
Li Keqiang yang berlatar pendidikan ekonomi mulai berkerjaya sebagai setiausaha parti pada tahun 1998 di Parti Komunis China Wilayah Henan dan pada 2002-2003 dia dipercayai sebagai setiausaha pada parti di wilayah yang sama.

Kerjaya politiknya terus meningkat sejak tahun 2008 bermula dari anggota Politburo, suruhanjaya pusat Parti Komunis China, sehingga timbalan Perdana Menteri.

Perdana Menteri Republik Rakyat China (2013–2023) 

Li Keqiang yang juga memangku jawatan nombor dua dalam Parti Komunis China mengambil alih dari Perdana Menteri Wen Jiabao. Li Keqiang dipilih untuk masa jawatan selama 5 tahun, namun sebagaimana halnya dengan Wen Jiabao, ia dikatakan akan memangku tugas itu selama dua masa jawatan - iaitu 10 tahun.

Wabak Koronavirus (COVID-19)
Li telah menggesa usaha untuk mencegah dan mengawal wabak koronavirus baru yang melanda negara China. Sejak Januari 2020, beliau bertanggungjawab terhadap pencegahan dan kawalan wabak tersebut. Pada 27 Januari, Perdana Menteri Li Keqiang melawat Wuhan untuk mengarahkan kerja pencegahan wabak.

Hubungan diplomatik

Persaraan 
Setelah hampir 10 tahun berkhidmat dan bakal bersara, beliau digantikan oleh Li Qiang selaku Perdana Menteri Republik Rakyat China yang baharu, selepas penggal kedua beliau dijadual tamat pada Mac 2023.

Kematian 
Pada 26 Oktober 2023, ketika sedang bercuti bersama keluarganya di Shanghai, Li dikhabarkan mengalami serangan jantung secara tiba-tiba. Setelah beberapa percubaan resusitasi (CPR) gagal, Li disahkan meninggal dunia pada sekitar jam 12:10 tengah malam (waktu tempatan), awal Jumaat 27 Oktober 2023.

Rujukan

Pautan luar 

Biografi